4.pielikums

Projektu iesniegumu atlases nolikumam

**Projektu iesniegumu vērtēšanas kritēriju piemērošanas metodika[[1]](#footnote-2)**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 9.2. Piekļuves uzlabošana cenas ziņā pieejamiem, ilgtspējīgiem un kvalitatīviem pakalpojumiem, tostarp veselības aprūpei un vispārējas nozīmes sociālajiem pakalpojumiem |
| Specifiskā atbalsta mērķa numurs un nosaukums | 9.2.5. Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas |
| Projektu iesniegumu atlases veids | Ierobežota projektu iesniegumu atlase |
| Atbildīgā iestāde | Veselības ministrija |

**Vispārīgie nosacījumi projektu iesniegumu vērtēšanas kritēriju piemērošanai**:

1. Lai novērtētu projekta iesnieguma atbilstību attiecīgajam projektu iesniegumu vērtēšanas kritērijam, vērtētājam ir jāņem vērā gan attiecīgajās projekta iesnieguma veidlapas sadaļās sniegtā informācija, gan arī visa pārējā projekta iesnieguma veidlapā (iesnieguma veidlapas citās sadaļās un pielikumos) pieejamā informācija.
2. Vērtējot projekta iesnieguma atbilstību projektu iesniegumu vērtēšanas kritērijiem, jāņem vērā tikai projekta iesnieguma veidlapā (projekta iesnieguma veidlapā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.
3. Vērtējot projektu iesniegumus, jāpievērš uzmanība projekta iesnieguma veidlapā sniegtās informācijas saskaņotībai starp visām projekta iesnieguma veidlapas sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
4. Projektu iesniegumu vērtēšanā izmantojami:
   1. Specifiskā atbalsta mērķa 9.2.5. Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas (turpmāk – 9.2.5.SAM) īstenošanas nosacījumi Ministru kabineta 2017.gada 21.marta noteikumi Nr.158 „Darbības programmas "Izaugsme un nodarbinātība" 9.2.5. specifiskā atbalsta mērķa "Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas" īstenošanas noteikumi” (turpmāk – MK noteikumi par specifiskā atbalsta mērķa īstenošanu)”;
   2. Darbības programma “Izaugsme un nodarbinātība” un darbības programmas papildinājums;
   3. SAM projektu iesniegumu atlases nolikums.

|  |  |  |  |
| --- | --- | --- | --- |
| **1. VIENOTIE KRITĒRIJI** | | **Kritērija ietekme uz lēmuma pieņemšanu**  **(P)** | **Skaidrojums atbilstības noteikšanai** |
| 1.1. | Projekta iesniedzējs atbilst MK noteikumos par specifiskā atbalsta mērķa īstenošanu projekta iesniedzējam izvirzītajām prasībām. | P | **Vērtējums ir „Jā”**, ja projekta iesniedzējs atbilst MK noteikumos par specifiskā atbalsta mērķa īstenošanu 11.punktā noteiktajam projekta iesniedzējam (Veselības ministrija).  Ja projekta iesniedzējs neatbilst MK noteikumos par specifiskā atbalsta mērķa īstenošanu noteiktajām prasībām, **vērtējums ir „Jā, ar nosacījumu”**, projekta iesniedzējam izvirza nosacījumu precizēt projekta iesnieguma veidlapā informāciju, nodrošinot projekta iesniedzēja atbilstību MK noteikumos par specifiskā atbalsta mērķa īstenošanu noteiktajam projekta iesniedzējam. |
| 1.2. | Projekta iesnieguma veidlapa ir aizpildīta datorrakstā. | P | **Vērtējums ir „Jā”**, ja projekta iesnieguma veidlapa un tās pielikumi ir aizpildīti datorrakstā.  Ja projekta iesnieguma veidlapa nav aizpildīta datorrakstā, **vērtējums ir „Jā, ar nosacījumu”**, izvirza nosacījumu projekta iesnieguma veidlapu vai kādu tās daļu iesniegt datorrakstā. |
| 1.3. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P | **Vērtējums ir „Jā”**, ja projekta iesniegumā (2.1. un 2.2.punktos) raksturotā projekta ieviešanai nepieciešamā vadības, īstenošanas un finanšu kapacitāte ir pietiekama.  Vadības un īstenošanas kapacitāte ir pietiekama, ja:   * Projekta iesnieguma 2.1.punktā sniegta informācija par projekta vadībai un īstenošanai nepieciešamajiem speciālistiem, t.i., to ieņemamais amats projektā; * speciālistu pienākumiem projekta vadībā un īstenošanā, sadalījumā pa galvenajām funkcijām un skaidru funkciju saturisko atšķirību starp speciālistiem, speciālistiem plānoto noslodzi projekta ietvaros; * speciālistiem nepieciešamo kvalifikāciju un pieredzi, t.i., izglītība, tās joma un profesionālās kvalifikācijas līmenis, pieredze projekta ietvaros veicamo pienākumu jomās; * projekta iesnieguma 2.2.punktā aprakstīts projekta administrēšanas un vadības process, kas nodrošina kvalitatīvu un caurspīdīgu projekta darbību plānošanu, ieviešanu un rezultātu sasniegšanu; * projekta iesnieguma 2.1.punktā norādītās prasības vadības un īstenošanas personālam ir pietiekamas projekta iesnieguma 2.2.punktā aprakstītā administrēšanas un vadības procesa nodrošināšanai; * 2.1.punktā sniegta informācija par projekta vadībai un īstenošanai nepieciešamo materiāltehnisko nodrošinājumu, norādot, kas ir projekta iesniedzēja rīcībā un ko plānots iegādāties vai nomāt projekta ietvaros, pamatojot, ka materiāltehniskais nodrošinājums ir pietiekams projekta iesnieguma 2.2.punktā aprakstītā projekta vadības un īstenošanas procesa nodrošināšanai.   Finanšu kapacitāte ir pietiekama, ja projekta iesnieguma 2.un 3.pielikumā norādīto aktivitāšu īstenošanai nepieciešamais finansējums nepārsniedz MK noteikumos par specifiskā atbalsta mērķa īstenošanu 8.punktā noteikto maksimālo 9.2.5.SAM pieejamo kopējo attiecināmo finansējumu, kas ir 9 960 103 *euro.*  Ja projekta iesniegums neatbilst kādai no iepriekš minētajām prasībām, **vērtējums ir „Jā, ar nosacījumu”**, izvirza atbilstošu nosacījumu papildināt/ precizēt projekta iesniegumu. |
| 1.4. | Projekta iesniedzējam Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. | P | **Vērtējums ir „Jā”**, ja projekta iesniedzējam projekta iesnieguma iesniegšanas dienā nav nodokļu parādu, kas kopsummā pārsniedz 150 *euro*.  Kritērija vērtēšanā izmanto Valsts ieņēmumu dienesta (turpmāk – VID) administrēto nodokļu un nodevu parādnieku datu bāzi (<http://www6.vid.gov.lv/VID_PDB/NPAR>).  Ņemot vērā, ka VID datu bāzē informācija par VID administrētajiem nodokļu parādiem tiek publicēta divreiz mēnesī, vērtēšanā nodokļu parāds VID datu bāzē tiek pārbaudīts VID noteiktajā publicēšanas dienā, kas ir tuvākais pēc projekta iesnieguma iesniegšanas.  Projekta iesnieguma vērtēšanas veidlapā norāda pārbaudes datumu, ja ir, nodokļa parāda summu.  Ja projekta iesniedzējam projekta iesnieguma iesniegšanas dienā ir nodokļu parādi, kas kopsummā pārsniedz 150 *euro,* **vērtējums ir „Jā, ar nosacījumu”**, izvirza nosacījumu veikt nodokļu parādu nomaksu. |
| 1.5. | Projekta iesnieguma oriģinālam ir dokumenta juridiskais spēks: | P | Ja projekta iesniegums neatbilst kādai no attiecīgajā kritērijā noteiktajām prasībām, vērtējums ir **„Jā, ar nosacījumu”**, izvirza atbilstošu nosacījumu:   * projekta iesniegumu parakstīt ar elektronisko parakstu un/vai apliecināt ar laika zīmogu, un/vai pievienot atbilstošu pilnvarojumu; vai noformēt projekta iesniegumu atbilstoši normatīvajiem aktiem, kas nosaka dokumentu izstrādāšanas un noformēšanas prasības un/vai pievienot atbilstošu pilnvarojumu, un/vai parakstīt projekta iesnieguma 8.sadaļu “Apliecinājums”. |
| 1.5.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisko parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja attiecināms); | 1.5.1.apakškritērijā **vērtējums ir „Jā”**, ja:   * projekta iesniegums ir iesniegts elektroniska dokumenta formātā un kopā kā viena datne ir parakstīts ar drošu elektronisko parakstu un apliecināts ar laika zīmogu; * projekta iesniegumu ir parakstījusi projekta iesniedzēja atbildīgā amatpersona, kurai ir paraksta tiesības (paraksta tiesīgās personas datus pārbauda projekta iesniedzēja tīmekļa vietnē); * projekta iesniegumam ir pievienots atbilstošs projekta iesniedzēja atbildīgās amatpersonas parakstīts pilnvarojums (pilnvara, iekšējs normatīvs akts), ja projekta iesniegumu paraksta cita persona.   Kritērija vērtēšanā elektroniskā paraksta (identitātes un derīguma) pārbaudei izmanto tīmekļa vietni <https://www.eparaksts.lv/lv/palidziba/parbaudit-edokumentu/>.  1.5.2.apakškritērijā **vērtējums ir „Jā”**, ja:   * projekta iesniegums ir iesniegts papīra formā un ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības; * projekta iesnieguma 8.sadaļu „Apliecinājums” ir parakstījusi projekta iesniedzēja atbildīgā amatpersona (paraksta tiesīgās personas datus pārbauda projekta iesniedzēja tīmekļa vietnē); * projekta iesniegumam ir pievienots atbilstošs projekta iesniedzēja atbildīgās amatpersonas parakstīts pilnvarojums (pilnvara, iekšējs normatīvs akts u.c.), ja projekta iesniegumu paraksta cita persona. |
| 1.5.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesniegums ir iesniegts papīra formā) t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, pievienojot attiecīgu pilnvarojumu (ja attiecināms); |
| 1.5.3. tas ir iesniegts Kohēzijas politikas fondu vadības informācijas sistēmā 2014.-2020.gadam |  | 1.5.3.kritērija vērtējums ir „Jā” , ja projekts ir iesniegts Kohēzijas politikas fondu vadības informācijas sistēmā 2014.-2020.gadam (https://ep.esfondi.lv).  Ja projektam nav aizpildīti visi datu lauki vai pievienoti visi nepieciešamie pielikumi, **vērtējums ir „Jā, ar nosacījumu”**, izvirza atbilstošu nosacījumu papildināt/ precizēt projekta iesnieguma datu laukus vai pievienot atbilstošus pielikumus. |
| 1.6. | Projekta iesnieguma veidlapa ir pilnībā aizpildīta latviešu valodā atbilstoši Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktajām prasībām, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | P | **Vērtējums ir „Jā”**, ja:   * projekta iesnieguma veidlapa ir pilnībā aizpildīta atbilstoši Ministru kabineta 2014.gada 16.decembra noteikumiem Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktajai prasībām un saskaņā ar projektu iesniegumu atlases nolikumam pievienoto veidlapu; * projekta iesniegumam ir pievienoti visi nepieciešamie pielikumi, kas noteikti projektu iesniegumu atlases nolikumā: * 1.pielikums “Projekta īstenošanas laika grafiks”; * 2.pielikums “Finansēšanas plāns”; * 3.pielikums “Projekta budžeta kopsavilkums”. * projekta iesniegums ir sagatavots latviešu valodā; * ja kāda no projekta iesnieguma sadaļām vai kāds no projekta iesnieguma pielikumiem ir citā valodā, ir pievienots tulkojums latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā (ir pievienots tulkojuma notariāls apliecinājums vai zvērināta tulkotāja apliecinājums, vai tulkotāja apliecinājums).   Ja projekta iesniegums neatbilst kādai no noteiktajām prasībām, **vērtējums ir „Jā, ar nosacījumu”**, izvirza atbilstošu nosacījumu trūkumu novēršanai. |
| 1.7. | Projekta iesnieguma finanšu dati ir norādīti *euro*. | P | **Vērtējums ir „Jā”**, ja projekta iesniegumā finanšu dati ir norādīti *euro*.  Ja projekta iesniegums neatbilst minētajai prasībai, **vērtējums ir „Jā, ar nosacījumu”**, izvirza nosacījumu finanšu datus norādīt *euro.* |
| 1.8. | Projekta iesnieguma finanšu aprēķins ir izstrādāts aritmētiski precīzi un ir atbilstošs MK noteikumu par specifiskā atbalsta mērķa īstenošanu un projekta iesnieguma veidlapas prasībām, kas noteikts Minsitru kabineta 2014.gada 16.decembra noteikumu Nr.784 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā 1.pielikumā. | P | **Vērtējums ir „Jā”**, ja projekta iesniegumā (2. un 3.pielikumā):   * finanšu aprēķins ir aritmētiski precīzs; * finanšu aprēķins ir izstrādāts atbilstoši projekta iesnieguma veidlapas prasībām, t.i., visās ailēs ir norādīta prasītā informācija (daudzums, mērvienības, projekta darbības numurs, izmaksu veids, izmaksu pozīciju summas, PVN). Ja kāda no ailēm nav attiecināma uz projekta iesnieguma veidlapu, ailē ir norādīts simbols „0” vai „-”; * finanšu aprēķins norādīts ar diviem cipariem aiz komata; * ir nodrošināta savstarpēja finansējuma apmēra atbilstība projekta iesnieguma 2. un 3.pielikumā.   Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 1.9. | Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa īstenošanu projektam noteiktajam ES fonda pieļaujamajam apmēram. | P | **Vērtējums ir „Jā”**, ja projekta iesniegumā (2. pielikums) norādītais Eiropas Sociāla fonda finansējuma apmērs nepārsniedz MK noteikumos par specifiskā atbalsta mērķa īstenošanu projektam pieejamo finansējuma apmēru 8 466 087 *euro*. Vērtējot kritēriju vienlaikus pārliecinās, ka projekta valsts budžeta finansējums nepārsniedz   1 494 016 *euro*.  Ja projekta iesniegums neatbilst minētajai prasībai, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 1.10. | Projekta iesniegumā norādītā ES fonda atbalsta intensitāte nepārsniedz MK noteikumos par specifiskā atbalsta mērķa īstenošanu noteikto ES fonda maksimālo atbalsta intensitāti. | P | **Vērtējums ir „Jā”**, ja projekta iesniegumā (2. pielikums) norādītā Eiropas Sociāla fonda atbalsta intensitāte nepārsniedz MK noteikumos par specifiskā atbalsta mērķa īstenošanu noteikto – 85 procenti no projekta kopējā attiecināmā finansējuma.  Ja projekta iesniegums neatbilst minētajai prasībai, **vērtējums ir „Jā, ar nosacījumu”**, izvirza nosacījumu veikt atbilstošu precizējumu, paredzot, ka Eiropas Sociāla fonda atbalsta intensitāte nepārsniedz 85 procentus no projekta kopējā attiecināmā finansējuma*.* |
| 1.11. | Projekta iesniegumā iekļautās kopējās izmaksas, plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa īstenošanu noteiktajām, t.sk. nepārsniedz noteikto izmaksu pozīciju apjomus un:  1.11.1. ir saistītas ar projekta īstenošanu,  1.11.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai),  1.11.3. nodrošina projektā izvirzītā mērķa un rādītāju sasniegšanu. | P | **Vērtējums ir „Jā”**, ja:   * projekta iesniegumā (3.pielikumā) norādītās plānotās izmaksas saturiski atbilst MK noteikumos par specifiskā atbalsta mērķa īstenošanu 13.punktā noteiktajām atbalstāmajām darbībām un iekļautās izmaksu pozīcijas ir sadalītas apakšpozīcijās un izmaksu vienībās (ja to ir iespējams izdarīt) atbilstoši MK noteikumu 15., 16., 23., 24., 25. un 27. punktos norādītajām attiecināmo izmaksu pozīcijām un 17., 18., 19., 20., 21., 22., 26., 28. punktos norādītajiem izmaksu pozīciju attiecināmības nosacījumiem; * projekta iesniegumā (3.pielikumā) plānoto izmaksu apjoms nepārsniedz MK noteikumos par specifiskā atbalsta mērķa īstenošanu noteiktos izmaksu ierobežojumus gan procentuāli, gan uz vienu vienību.   Papildus:   * 1.11.1.apakškritērija gadījumā, ja projekta iesniegumā (3.pielikumā) plānotās izmaksas ir saistītas ar projekta īstenošanu (t.i., bez tām nav iespējams īstenot konkrēto projekta darbību), to raksturo projekta darbību apraksts gan attiecībā uz mērķa grupas iesaisti projektā, gan arī projekta īstenošanas un administrēšanas personāla darbības, kas nepieciešamas, lai nodrošinātu projekta īstenošanu, atbilstoši MK noteikumu par specifiskā atbalsta mērķa īstenošanu; * 1.11.2.apakškritērija gadījumā, ja projekta iesniegumā (3.pielikumā) iekļautās izmaksu pozīcijas ir nepieciešamas projekta īstenošanai un to nepieciešamību pamato mērķa grupas vajadzības (1.2., 1.3., 1.4.punktu apraksti), projekta darbības un to ietvaros sasniedzamie rezultāti (1.1., 1.5. punktu apraksti un 1.6.punkts), projektā sasniedzamie uzraudzības rādītāji (1.6.punkts), projekta īstenošanas kapacitāte (2.1.punkta apraksts), projekta laika plānojums (1.pielikuma informācija), publicitāte (5.sadaļas apraksts); * 1.11.3.apakškritērija gadījumā, ja projekta iesniegumā (3.pielikumā) plānotās izmaksas nodrošina projektā izvirzītā mērķa, rezultātu un uzraudzības rādītāju sasniegšanu (t.i., bez tām nav iespējams sasniegt projekta mērķi, rezultātu un izvirzītos rādītājus).   Ja projekta iesniegumā sniegtā informācija liecina, ka projektā plānotās izmaksas un darbības pilnībā neatbilst MK noteikumos noteiktajiem nosacījumiem, tās nav saistītas ar projekta īstenošanu, vai nav nepieciešamas projekta īstenošanai, kā arī nenodrošina projekta mērķa un rādītāju sasniegšanu, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 1.12. | Projekta īstenošanas termiņi atbilst MK noteikumos par specifiskā atbalsta mērķa īstenošanu noteiktajam projekta īstenošanas periodam. | P | **Vērtējums ir „Jā”**, ja:   * izmaksas ir attiecināmas, ja tās atbilst MK noteikumos minētajām izmaksu pozīcijām un ir radušās pēc tam, kad noslēgta vienošanās par projekta īstenošanu. MK noteikumu [15.](https://likumi.lv/ta/id/289588-darbibas-programmas-izaugsme-un-nodarbinatiba-9-2-5-specifiska-atbalsta-merka-uzlabot-pieejamibu-arstniecibas-un-arstniecibas#p15) punktā minētās izmaksas par MK noteikumu [37.](https://likumi.lv/ta/id/289588-darbibas-programmas-izaugsme-un-nodarbinatiba-9-2-5-specifiska-atbalsta-merka-uzlabot-pieejamibu-arstniecibas-un-arstniecibas#p37) punktā minētās kārtības un MK noteikumu [38. punktā](https://likumi.lv/ta/id/289588-darbibas-programmas-izaugsme-un-nodarbinatiba-9-2-5-specifiska-atbalsta-merka-uzlabot-pieejamibu-arstniecibas-un-arstniecibas#p38) minētā plāna izstrādi cilvēkresursu piesaistei reģioniem ir attiecināmas, ja tās radušās no MK noteikumu spēkā stāšanās dienas (24.03.2017.). * projekta īstenošanas termiņš (tajā skaitā finansējums sadalījumā pa gadiem) saskaņā ar projekta iesniegumu (2.3.punkts, 1. un 2.pielikums) nepārsniedz MK noteikumos par specifiskā atbalsta mērķa īstenošanu noteikto. * projekta iesnieguma 1.pielikumā “Projekta īstenošanas laika grafiks” katrai projekta darbībai (tajā skaitā projekta vadības, informācijas un publicitātes pasākumiem) ir norādīts īstenošanas ilgums pa ceturkšņiem, kopējais ieviešanas laiks atbilst projekta iesnieguma 2.3.punktā norādītajam kopējam projekta īstenošanas ilgumam; * projekta iesnieguma 2. un 3.pielikumā plānotais finansējums gan finanšu sadalījumā pa gadiem, gan izmaksu pozīciju plānojumā atbilst 1.pielikumā norādītajam.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu atbilstoši precizēt projekta īstenošanas ilgumu, darbību plānojumu pa ceturkšņiem vai finansējuma plānojumu pa gadiem vai izmaksu pozīcijām, nodrošināt saskaņotu informāciju saistītajās projekta iesnieguma sadaļās. |
| 1.13. | Projekta mērķis atbilst MK noteikumos par specifiskā atbalsta mērķa īstenošanu noteiktajam mērķim | P | **Vērtējums ir „Jā”**, ja projekta iesnieguma 1.2.punktā un arī pārējā projekta iesniegumā minētā informācija par projekta mērķi, kā arī projektā plānotajām darbībām liecina, ka tas ir vērsts uz MK noteikumos par specifiskā atbalsta mērķa īstenošanu noteikto mērķa sasniegšanu (uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas).  Ja projekta iesniegumā norādītais projekta mērķis neatbilst MK noteikumos par specifiskā atbalsta mērķa īstenošanu noteiktam mērķim, **vērtējums ir „Jā, ar nosacījumu”**, izvirza nosacījumu precizēt projekta mērķi, projektā plānotās darbības, lai tie būtu vērsti uz MK noteikumos par specifiskā atbalsta mērķa īstenošanu noteikto mērķa sasniegšanu. |
| 1.14. | Projekta iesniegumā plānotie sasniedzamie rezultāti un uzraudzības rādītāji ir precīzi definēti, pamatoti un izmērāmi un tie sekmē MK noteikumos par specifiskā atbalsta mērķa īstenošanu noteikto rādītāju sasniegšanu. | P | **Vērtējums ir „Jā”**, ja:   * projekta iesnieguma 1.5.punktā katrai projekta darbībai ir norādīts pamatots (skaidri izriet no attiecīgās projekta darbības), precīzi definēts un izmērāms rezultāts, kas katras projekta darbības rezultātā tiks sasniegts; * projekta iesnieguma 1.6.punktā ir norādīti pamatoti (skaidri izriet no projekta darbībām), precīzi definēti un izmērāmi projekta uzraudzības rādītāji. Tiem ir noteikta sasniedzamā mērvienība un skaitliskā vērtība gan projekta starpposmā, gan arī gala vērtība projekta īstenošanas beigās. Minētie projekta uzraudzības rādītāji sekmē un veicina (bet ne obligāti nodrošina) MK noteikumos par specifiskā atbalsta mērķa īstenošanu noteikto uzraudzības rādītāju sasniegšanu. * projekta iesnieguma veidlapas 2.pielikumā norādītais projekta finansējuma sākotnējais plānojums pa gadiem veicina tādu finanšu plūsmu (maksājumu pieprasījumus), ka līdz 2017.gada 31.decembrim ir iesniegti maksājumu pieprasījumi 2 656 027  euro apmērā. Ja projektā plānotā finanšu plūsma līdz 2017.gada beigām nesekmē noteiktā finanšu rādītāja apmēru, tad atbilstību kritērijam pārbauda pēc šāda algoritma: n1 + (n2 x 50%) ≥ (finanšu rādītājs euro), kurā n1 = projekta finansējums 2017.gadā un n2 = projekta finansējums 2018.gada pirmajos sešos mēnešos.”   Ja projekta iesniegums neatbilst kādai no minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu:   * precizēt projekta iesnieguma 1.5.punktu, katrai projekta darbībai norādot pamatotu, precīzi definētu vai izmērāmu rezultātu; * precizēt projekta iesnieguma 1.6.punktu norādot pamatotus, precīzi definētus un izmērāmus uzraudzības rādītājus. |
| 1.15. | Projekta iesniegumā plānotās projekta darbības:  1.15.1. atbilst MK noteikumos par specifiskā atbalsta mērķa īstenošanu noteiktajam un paredz saikni ar attiecīgajām atbalstāmajām darbībām; | P | 1.15.1.apakškritērijā **vērtējums ir „Jā”**, ja projekta iesniegumā 1.5.punktā norādītie projekta darbību apraksti atbilst MK noteikumos par specifiskā atbalsta mērķa īstenošanu noteiktajiem šo darbību ieviešanas nosacījumiem (skatīt 1.11.kritēriju).  Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirza atbilstošu nosacījumu precizēt projekta iesnieguma 1.5.punktu, nodrošinot projekta darbību un to aprakstu atbilstību MK noteikumos par specifiskā atbalsta mērķa īstenošanu noteiktajām atbalstāmajām darbībām; |
| 1.15.2. ir precīzi definētas un pamatotas, un tās risina projektā definētās problēmas. | 1.15.2.apakškritērijā **vērtējums ir „Jā”**, ja projekta iesnieguma 1.5.punktā:   * projekta darbības ir precīzi definētas, t.i., no darbību nosaukumiem var spriest par to saturu, plānotais darbību īstenošanas ilgums ir samērīgs un atbilstošs; * projekta darbības ir pamatotas, t.i., tās tieši ietekmē projekta mērķa, rezultātu un rādītāju sasniegšanu. Bez kādas no darbībām projekta mērķa, rezultātu un rādītāju sasniegšana nav iespējama. Katras darbības aprakstā ir pamatota tās nepieciešamība, aprakstīta tās ietvaros plānotā rīcība; * projekta darbības ir vērstas uz projekta iesnieguma 1.3.punktā aprakstīto problēmu risinājumu.   Ja projekta iesniegums neatbilst kādai no minētajām prasībām, **vērtējums ir „Jā, ar nosacījumu”**, izvirza atbilstošu nosacījumu precizēt projekta darbības vai to aprakstu, tādejādi nodrošinot, ka tās tieši sekmē projekta mērķa, rezultātu vai rādītāju sasniegšanu vai tās ir vērstas uz projekta iesnieguma 1.3.punktā aprakstīto problēmu risinājumu. |
| 1.16. | Projekta iesniegumā plānotie publicitātes un informācijas izplatīšanas pasākumi atbilst Ministru kabineta 2015.gada 17.februāra noteikumos Nr.87 „Kārtība, kādā Eiropas Savienības struktūrfondu un Kohēzijas fonda ieviešanā 2014.-2020.gada plānošanas periodā nodrošināma komunikācijas un vizuālās identitātes prasību ievērošana” un Eiropas Parlamenta un Padomes 2013.gada 17.decembra Regulā (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 noteiktajam. | P | **Vērtējums ir „Jā”**, ja projekta iesnieguma 5.sadaļā norādītie informatīvie un publicitātes pasākumi atbilst Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006”nosacījumiem, Ministru kabineta 2015.gada 17.februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” un vadošās iestādes izstrādātajās vadlīnijās Nr.2.4. “Eiropas Savienības fondu 2014.-2020. gada plānošanas perioda publicitātes vadlīnijas Eiropas Savienības fondu finansējuma saņēmējiem” noteiktajiem nosacījumiem, t.sk.:  finansējuma saņēmējs norāda konkrētas publicitātes prasības:   1. Visos informācijas un komunikācijas pasākumos, ko organizē atbalsta saņēmējs, tiek atzīts atbalsts, kas saņemts no fondiem darbības veikšanai:  * izvietojot Eiropas Savienības emblēmu kopā ar atsauci uz Eiropas Savienību saskaņā ar tehniskajiem parametriem, kas noteikti īstenošanas aktā, kuru Eiropas Komisija pieņēmusi atbilstoši Eiropas Parlamenta un Padomes 2013.gada 17.decembra Regulas (ES) Nr. 1303/2013 115. panta 4.punktam; * norādot fondu vai fondus, kas atbalsta darbību.   + 1. Darbības īstenošanas laikā atbalsta saņēmējs informē sabiedrību par atbalstu, kas saņemts no fondiem atbalsta saņēmēja tīmekļa vietnē, ja tāda ir, publicējot īsu un ar atbalsta apjomu samērīgu aprakstu par darbību, tostarp tās mērķiem un rezultātiem, un uzsverot no Eiropas Savienības saņemto finansiālo atbalstu. Kā arī viegli redzamā vietā, piemēram, pie ēkas ieejas, izvietojot vismaz vienu plakātu ar informāciju par projektu (minimālais izmērs A3), tostarp par finansiālo atbalstu no Savienības. Nodrošina, lai personas, kas piedalās darbības īstenošanā, būtu informētas par šo finansējumu. Ikvienā dokumentā, kas attiecas uz darbības īstenošanu un kas paredzēts sabiedrībai vai dalībniekiem, tostarp jebkurā dalības sertifikātā vai citā sertifikātā, iekļauj paziņojumu par to, ka darbības programmu atbalstījis fonds vai fondi.   Norādītajiem informācijas un publicitātes pasākumiem ir sniegts pasākuma apraksts (t.i., ko šis pasākums ietver, kas īstenos, cik bieži), īstenošanas periods (piemēram, visu projekta īstenošanas laiku, konkrētus ceturkšņus), kā arī pasākumu skaits.  Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza atbilstošu nosacījumu papildināt/ precizēt informācijas un publicitātes pasākumus, to aprakstu vai īstenošanas periodu. |
| 1.17. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | P | **Vērtējums ir „Jā”,** ja projekta iesnieguma 2.4.punktā:   * ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski; * sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību; * katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema); * katram riskam ir norādīti plānotie un ieviešanas procesā esošie riska novēršanas/mazināšanas pasākumi, t.sk., raksturojot to īstenošanas biežumu un atbildīgos; * veikta risku analīze ir pilna, t.i. identificēti visi ar projekta īstenošanu saistītie riski, un norādītie risku novēršanas/mazināšanas pasākumi ir pietiekami risku vadībai.   Ja projekta iesniegums neatbilst visām minētajām prasībām, **vērtējums ir** „**Jā, ar nosacījumu**”, izvirza atbilstošu nosacījumu papildināt risku uzskaitījumu un to aprakstu, norādīt to ietekmi un iestāšanās varbūtību, kā arī noteikt vai precizēt risku novēršanas/mazināšanas pasākumus. |
| 1.18. | Projekta iesniegumā norādītā mērķa grupa atbilst MK noteikumos par specifiskā atbalsta mērķa īstenošanu noteiktajam. | P | **Vērtējums ir „Jā”**, ja projekta iesnieguma 1.4.punktā norādītā mērķa grupa atbilst MK noteikumu par specifiskā atbalsta mērķa īstenošanu 6.punktā noteiktajam – ārstniecības un ārstniecības atbalsta personas.  Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirza atbilstošu nosacījumu papildināt/precizēt mērķa grupas uzskaitījumu. |
| 1.19. | Projekta iesniegumā tiek identificētas mērķa grupas vajadzības un risināmās problēmas un tās atbilst MK noteikumos par specifiskā atbalsta mērķa īstenošanu noteiktajam. | P | **Vērtējums ir „Jā”**, ja projekta iesnieguma 1.3.punktā ir identificētas mērķa grupas vajadzības un risināmās problēmas un tās atbilst MK noteikumos noteiktajam.  Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirza atbilstošu nosacījumu papildināt/precizēt mērķa grupas vajadzību un risināmo problēmu aprakstu. |
| **2. SPECIFISKIE ATBILSTĪBAS KRITĒRIJI** | | **Kritērija ietekme uz lēmuma pieņemšanu**  (P) | **Skaidrojums atbilstības noteikšanai** |
|
| 2.1. | Projektā plānota un aprakstīta sinerģija ar citu valsts, ārvalstu un Eiropas Savienības finanšu atbalsta instrumentiem | P | **Vērtējums ir „Jā”**, ja:   * projekta iesnieguma 1.3. un 2.5.sadaļā ir norādīts, ka tiek plānota, un ir aprakstīta projekta sinerģija pārējiem Veselības ministrijas pārziņā esošajiem specifiskajiem atbalsta mērķiem (SAM 9.2.3.[[2]](#footnote-3), 9.2.6.[[3]](#footnote-4) un SAM 9.3.2.[[4]](#footnote-5)).   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu |
| 2.2. | Projekta ietekme uz valsts un pašvaldību budžetiem ir ņemta vērā un ir pieņemama, kā arī ir identificēta nepieciešamā rīcība finansējuma piesaistei no valsts budžeta | P | **Vērtējums ir „Jā”**, ja:   * projekta iesnieguma 1.3.sadaļā norādītās problēmas risinājuma aprakstā ir noteikts, ka īstenojot atbalsta pasākumus, tiks izvērtēta un ņemta vērā projekta ietekme uz valsts un pašvaldību budžetiem, tā ir pieņemama, kā arī ir identificēta nepieciešamā rīcība finansējuma piesaistei, ja attiecināms. Šī kritērija izpratnē ietekme uz valsts un pašvaldību budžetiem ir pieņemama, ja projekta iesniegumā minēto atbalsta pasākumu īstenošanai nepieciešamais finansējums ir identificēts un nosedz definēto pasākumu īstenošanai nepieciešamās izmaksas; * projekta iesnieguma 6.1.sadaļā ir aprakstīts projektā sasniegto rezultātu uzturēšanas pēc projekta sasniegšanas finansēšanas mehānisms, ja attiecināms.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumus. |
| 2.3. | Projekts ir vērsts uz pasākumu pieejamību visā Latvijā un projekta aktivitātes plānots īstenot teritorijās ārpus Rīgas, kur ir konstatēts veselības aprūpes speciālistu trūkums | P | **Vērtējums ir „Jā”**, ja:  projekta iesnieguma 1.3.sadaļā ir norādīts, kā projekta ietvaros tiks nodrošināta pasākumu pieejamība visā Latvijā un projekta aktivitātes tiks nodrošinātas teritorijās ārpus Rīgas, kur ir konstatēts veselības aprūpes speciālistu trūkums.  Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumus. |
| 2.4. | Projekta iesniegumā ir aprakstīts projekta ieviešanas kontroles un lietderības novērtēšanas mehānisms | P | **Vērtējums ir „Jā”**, ja:  projekta iesnieguma 1.3. sadaļā ir aprakstīts projekta ieviešanas kontroles un lietderības novērtēšanas mehānisms:   1. aprakstīts, kā tiks nodrošināta projekta ietvaros īstenoto aktivitāšu lietderības novērtēšana, t.sk. projekta aktivitāšu īstenošanas efektivitātes uzlabošanai; 2. raksturots mehānisms, ka tiks nodrošināta projekta aktivitāšu kontrole un atbilstība izvirzītajiem SAM 9.2.5.mērķiem (gan finansiālā izteiksmē, gan no satura viedokļa); 3. aprakstītas darbības, kas veicinās projekta finansējuma racionālu izmantošanu.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumus. |
| 2.5. | Projekta iesniegumā ir aprakstīts, kā tiks nodrošināta tādu pasākumu īstenošana, kas veicinās veselības aprūpes pakalpojumu pieejamības uzlabošanu teritoriālās atstumtības riskam pakļautajiem iedzīvotājiem | P | **Vērtējums ir „Jā”**, ja:   * projekta iesnieguma 1.4.sadaļā ir aprakstīts, kā ārstniecības personu piesaistes rezultātā tiks nodrošināta veselības aprūpes pakalpojumu pieejamības uzlabošana teritoriālās atstumtības riskam pakļautajiem iedzīvotājiem, kā arī trūcīgajām personām, bērniem, personām ar invaliditāti, iedzīvotājiem, kuri dzīvo apdzīvotās vietās ar zemu iedzīvotāju blīvumu, vecāka gadagājuma cilvēkiem virs 54 gadiem, bezdarbniekiem, kā arī aprakstīts, kādi konkrēti pasākumi nodrošinās aprūpes pieejamības paaugstināšanu.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 2.6. | Projektā ir aprakstīts mehānisms, kā notiek ārstniecības iestāžu, biedrību un nodibinājumu un ārstniecības personu iesaiste specifiskā atbalsta mērķa īstenošanā | P | **Vērtējums ir „Jā”**, ja:   * projekta iesnieguma 1.3.sadaļā ir aprakstīts mehānisms, kā notiks, ārstniecības iestāžu, biedrību un nodibinājumu un ārstniecības personu iesaiste specifiskā atbalsta mērķa īstenošanā. Mehānisms nevar ietvert ārstniecības iestāžu, biedrību un nodibinājumu un ārstniecības personu piesaisti projektā sadarbības partnera statusā.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 2.7. | Projekta iesniegumā ir aprakstīts mehānisms, kā tiks nodrošināta projekta aktivitāšu caurspīdīga un godīga pieejamība ieinteresētajām pusēm atbilstoši noteiktajiem atbalsta pieejamības prioritizēšanas kritērijiem | P | **Vērtējums ir „Jā”**, ja:  projekta iesnieguma 1.3.sadaļā ir aprakstīts mehānisms, kā tiks nodrošināta projekta aktivitāšu caurspīdīga un godīga pieejamība ieinteresētajām pusēm, kā arī norādīta atsauce uz dokumentu (Cilvēkresursu piesaistes plāns Latvijas reģioniem), kurā tiks noteikti atbalsta pieejamības prioritizēšanas kritēriji. Lai nodrošinātu caurspīdīgu un godīgu pieejamību ieinteresētajām pusēm, projekta iesnieguma 1.3.sadaļā nepieciešams aprakstīt mehānismu, kā tiks atbalstītas atbalstāmās personas, lai nodrošinātu visaptverošu atbalstu SAM 9.2.5.mērķa grupai.  Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 2.8. | Projekts ir vērsts uz pakalpojumu pieejamības uzlabošanu četrās prioritārajās jomās: sirds un asinsvadu, onkoloģijas, bērnu (sākot no perinatālā un neonatālā perioda) un psihiskās veselības jomas | P | **Vērtējums ir „Jā”**, ja:   * projekta iesnieguma 1.1.sadaļā ir norādīta saikne ar četrām prioritārajām jomām. * projekta iesnieguma 1.3.sadaļā ir aprakstīts risinājums attiecībā uz ārstniecības personu piesaisti četrās prioritārajās jomās; * projekta iesnieguma 1.5.sadaļā sniegtajā darbību aprakstā ir norādīta saikne ar četrām prioritārajām jomām.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 2.9. | Projekts atbilst veselības politikas plānošanas dokumentiem veselības nozares attīstības jomā | P | **Vērtējums ir „Jā”**, ja:   * projekta iesnieguma 1.1.sadaļā ir norādīta saikne ar veselības politikas plānošanas dokumentiem.. * projekta iesnieguma 1.3.sadaļā ir aprakstīts risinājums attiecībā uz cilvēkresursi piesaisti ārstniecības iestādēm un tas atbilst veselības politikas plānošanas dokumentiem.   Projekta iesniegumā plānoto darbību atbilstība un saikne ar plānošanas dokumentiem vērtējama saskaņā ar informatīvajā ziņojumā „Rīcības plāns Pasaules Bankas pētījuma rezultātu izmantošanai nacionālajos politikas plānošanas dokumentos un Eiropas Savienības fondu ieviešanas nosacījumos” (27.09.2016. MK sēdes protokols Nr.48, 59.§, TA-1968) noteikto politikas plānošanas dokumentu veselības jomā, proti konceptuālajam ziņojumam “Par veselības aprūpes sistēmas reformu” (ar Veselības ministrijas 2017.gada 10.maija vēstuli Nr.01-08/2147 iesniegts Valsts kancelejā) (turpmāk – konceptuālais ziņojums). Proti projekta iesniegumā ir noteikts, ka izstrādājot Cilvēkresursu piesaistes reģioniem kārtību un Cilvēkresursu piesaistes reģioniem plānu tiks ievērots konceptuālajā ziņojumā (tostarp 3.3.sadaļā *“Cilvēkresursi”* un 2.*pielikumā “Plānoto ārstniecības personu (ārstu, māsu) skaits sadalījumā pa pamatspecialitātēm, apakšspecialitātēm un papildspecialitātēm (valsts apmaksāto pakalpojumu sniegšanai)”* noteiktās vajadzības nepieciešamajam cilvēkresursu skaitam, attiecīgajām specialitātēm un citiem cilvēkresursu plānošanas principiem.  Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 2.10. | Projekta iesniegumā ir aprakstīts valsts atbalsta sniegšanas mehānisms atbilstoši MK noteikumos par specifiskā atbalsta mērķa īstenošanu noteiktajam | P | **Vērtējums ir „Jā”**, ja:  projekta iesniegumā 7.sadaļā un 2.2.punktā ir aprakstīts valsts atbalsta sniegšanas mehānisms, kurš skaidri paredz tos subjektus, kuriem atbilstoši MK noteikumos par specifiskā atbalsta mērķa īstenošanu ietvertajiem nosacījumiem tiek piešķirts atbalsts ar Komisijas Regulu Nr. 1407/2013 un Eiropas Komisijas lēmumu Nr. 2012/21/ES, kā arī nosacījumiem, kas izriet no šiem valsts atbalsta regulējumiem, proti:  1. attiecībā uz *de minimis* atbalsta piešķiršanu:  tiks ievēroti MK noteikumos par specifiskā atbalsta mērķa īstenošanu noteiktie nozaru un darbību ierobežojumi, atbalsta kumulācijas normas un piešķiramā atbalsta apmērs, tajā skaitā, ņemot vērā atbalsta robežvērtību EUR 200 000 viena vienota uzņēmuma līmenī pēdējo trīs fiskālo gadu periodā, ieskaitot tajā arī jebkuru citu tam piešķirto *de minimis* atbalstu, kā arī tiks pārbaudīts, vai atbalsta pretendents neatbilst grūtībās nonākuša uzņēmuma definīcijai, vai ir aprakstīts atbalsta piešķiršanas un uzskaites mehānisms un informācijas uzglabāšanas un apkopošanas kārtība, kā arī citi galvenie pasākumi, kas tiks veikti, lai nodrošinātu piešķirtā atbalsta atbilstību normatīvajiem aktiem un darbībām saskaņā ar Eiropas Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1);  2. attiecībā uz atbalstu vispārējas tautsaimnieciskas nozīmes pakalpojumiem (turpmāk - VTNP):  ar atbalsta saņēmēju ir noslēgts līgums par VTNP sniegšanu, līgums ir noslēgts uz termiņu, kas nepārsniedz 10 gadus, līgumā ir aprakstīta pakalpojumu sniegšanas pienākuma būtība un to sniegšanas teritorija, atlīdzības maksājumu aprēķināšanas kārtība, tās kontroles un pārskatīšanas kārtība, atlīdzības maksājumu pārmaksas novēršanas un atmaksāšanas kārtība, kā arī tajā ir atsauce uz Eiropas Komisijas 2011.gada 20.decembra lēmumu Nr. 2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt VTNP (Eiropas Savienības Oficiālais Vēstnesis, 2012. gada 11. janvāris, Nr. L 7/3).  Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |

|  |  |  |  |  |  |
| --- | --- | --- | --- | --- | --- |
| **3. KVALITĀTES KRITĒRIJI** | | **Apakškritēriji/Punktu skaits** | **Vērtēšanas sistēma** | | |
| **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** | **Skaidrojums atbilstības noteikšanai** |
| 3.1. | Projekta iesniegumā paredzēti risinājumi mērķa grupas informētības nodrošināšanai par projektā īstenotajiem pasākumiem | 3.1.1. paredzēts izmantot precīzi definētus, mērķa grupai atbilstošākos komunikāciju kanālus un metodes informēšanai par pieejamajiem atbalsta pasākumiem ārstniecības personām un tie ir pietiekami SAM mērķa un uzraudzības rādītāju sasniegšanai - 5; | 5 | 2 | **Apakškritēriju piemēro un 5 punktus piešķir**, ja projekta iesnieguma 1.4.punktā ir paredzētie risinājumi mērķauditorijas informētības nodrošināšanai par projektā īstenotajiem pasākumiem, proti ir paredzēts izmantot precīzi definētus (piemēram, informācija internetā, informācijas izplatīšana, izmantojot profesionālās organizācijas u.c.), mērķauditorijai atbilstošākos komunikāciju kanālus un metodes informēšanai par pieejamajiem atbalsta pasākumiem un projekta iesniegumā ir precīzi definēti un aprakstīti konkrētie informācijas kanāli katrai konkrētajai mērķa grupai (piemēram, nozares tīmekļa vietņu izmantošana vai par iespēju saņemt atbalstu profesionālās darbības uzsākšanai vai turpināšanai konkrētā reģionā, informācijas izplatīšanā var tikt iesaistīta attiecīgā pašvaldība, ārstniecības iestādes vai izglītības iestādes, kas sagatavo attiecīgās jomas un kvalifikācijas speciālistus utml.). |
| 3.1.2. paredzēti informēšanas pasākumi, kas ir vērsti uz konkrēto mērķa grupu, ņemot vērā tās dažādo profilu un vajadzības, sniegts vispārējs skaidrojums par mērķa grupai pieejamiem komunikācijas kanāliem un informācijas avotiem un tie ir pietiekami SAM mērķa un uzraudzības rādītāju sasniegšanai - 2; | **Apakškritēriju piemēro un 2 punktus piešķir**, ja projekta iesnieguma 1.4.punktā ir paredzētie risinājumi mērķa grupas informētības nodrošināšanai par projektā īstenotajiem pasākumiem, proti ir paredzēti informēšanas pasākumi, kas ir vērsti uz konkrēto mērķa grupu, ņemot vērā tās dažādo profilu un vajadzības, sniegts vispārējs skaidrojums par mērķauditorijai pieejamiem komunikācijas kanāliem un informācijas avotiem |
| 3.1.3. nav sniegts skaidrojums, kā tiks nodrošināta mērķa grupas informētība vai paredzēti vispārīgi informēšanas pasākumi, kas nav tieši vērsti uz konkrēto mērķa grupu un tās vajadzībām – 0. | **Apakškritēriju piemēro un 0 punktus piešķir**, ja projekta iesnieguma 1.4.punktā nav sniegts skaidrojums, kā tiks nodrošināta mērķa grupas informētība vai paredzēti vispārīgi informēšanas pasākumi, kas nav tieši vērsti uz konkrēto mērķa grupu un tās vajadzībām |
| Ja vērtējums ir zemāks par 2 punktiem, t.i. 0 – 1 punkts, projekta iesniegumu novērtē ar „**Jā, ar nosacījumu**” un izvirza nosacījumu nodrošināt atbilstību 3.2.kvalitātes kritērijam. | | | | | |
| 3.2. | Projektā paredzētas specifiskas darbības, kas veicina horizontālā principa “Vienlīdzīgas iespējas” (dzimumu līdztiesība, personu ar invaliditāti tiesības un iekļaušana, nediskriminācija vecuma un etniskās piederības dēļ) ievērošanu | 3.2.1.darbības veicina dzimumu līdztiesību - 1 | 4 | 2 | **Vērtējums ir „Jā”, ja projekta iesniegumā ir sniegts pamatojums, ka tiks nodrošināti vienlīdzīgu iespēju princips un tiks īstenotas specifiskas darbības, kas veicina:**  **a) dzimumu līdztiesību,**  **b) personu ar invaliditāti tiesību ievērošanu un iekļaušanu,**  **c) nediskrimināciju vecuma dēļ un etniskās piederības dēļ.**  Piemēram:  - Projekta vadība un informēšanas pasākumi u.c. projekta darbības tiks īstenotas pielāgotās telpās personām ar invaliditāti, nodrošinot  nepieciešamo aprīkojumu iekļūšanai telpās un pielāgotas informācijas  tehnoloģijas, ja tas ir nepieciešams.  - lai nodrošinātu vienlīdzīgas iespējas lauku reģionu iedzīvotājiem, tiks īstenoti veicinoši pasākumi, lai jaunos speciālistus motivētu izvēlēties savu profesionālo darbību uzsākt un turpināt reģionos.;  - tiks veicināta darba un ģimenes saskaņošana, nodrošinot papildu vienreizēju pārcelšanās kompensāciju ārstniecības personas ģimenes locekļiem, kas var būt laulātais, bērni un apgādībā esošās personas un bērnu un apgādībā esošo personu skaits nebūs ierobežojošs faktors atbalsta saņemšanai;  - u.c. pasākumi  Ja projekta iesniegumā norādītā informācija neatbilst minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu un papildināt projekta iesniegumu ar informāciju par horizontālā principa “Vienlīdzīgas iespējas” ievērošanu. |
| 3.2.2. darbības veicina personu ar invaliditāti tiesību ievērošanu un iekļaušanu - 1 |
| 3.2.3. darbības veicina nediskrimināciju vecuma dēļ - 1 |
| 3.2.4. darbības veicina nediskrimināciju etniskās piederības dēļ – 1 |
| 3.2.5. darbības neveicina horizontālā principa „Vienlīdzīgas iespējas” ievērošanu - 0 |
| Ja vērtējums ir zemāks par 1 punktu, t.i. 0 punkti, projekta iesniegumu novērtē ar „**Jā, ar nosacījumu**” un izvirza nosacījumu nodrošināt atbilstību 3.2.kvalitātes kritērijam. | | | | | |
| 3.3. | Projekta ietvaros atbalstīto ārstniecības personu skaits, kuras piesaistītas darbam reģionos ārpus Rīgas | Līdz 1 419 - 0 | 2 | 1 | **Vērtējums ir „Jā”, ja**   1. **1 punkts tiek piešķirts, ja** projekta iesnieguma 1.6.sadaļā norādītā mērķa vērtība ir 1 420 – 1 720. 2. **2 punkti tiek piešķirti, ja** projekta iesnieguma 1.6.sadaļā norādītā mērķa vērtība ir virs 1 720.   Ja projekta iesniegumā 1.6.sadaļā norādītā mērķa vērtība ir zem 1 420, tad norādītā informācija neatbilst minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu un papildināt projekta iesniegumu |
| No 1 420 – 1 720 - 1 |
| Virs 1 720 - 2 |
| Ja vērtējums ir zemāks par 1 punktu, t.i. 0 punkti, projekta iesniegumu novērtē ar „**Jā, ar nosacījumu**” un izvirza nosacījumu nodrošināt atbilstību 3.3.kvalitātes kritērijam. | | | | | |

Piezīmes:

P – kritērija neatbilstības gadījumā atbildīgā iestāde pieņem lēmumu par projekta iesnieguma apstiprināšanu ar nosacījumu.

1. Projektu iesniegumu vērtēšanas kritēriju piemērošanas metodika ir informatīvi skaidrojošs materiāls [↑](#footnote-ref-2)
2. 9.2.3.specifiskais atbalsta mērķis „atbalstīt prioritāro (sirds un asinsvadu, onkoloģijas, bērnu (sākot no perinatālā un neonatālā perioda) aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” [↑](#footnote-ref-3)
3. 9.2.6.specifiskais atbalsta mērķis „uzlabot ārstniecības un ārstniecības atbalsta personāla kvalifikāciju” [↑](#footnote-ref-4)
4. 9.3.2.specifiskais atbalsta mērķis „uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” [↑](#footnote-ref-5)